Chomel

Noorzafirah Binte Abdullah  atau lebih dikenali sebagai  Chomel , adalah penyanyi wanita Malaysia, berasal dari Singapura. Chomel juga mempunyai kelompok penyokong yang ramai bukan sahaja di Malaysia tetapi juga di Indonesia dan Singapura.

Biografi

Chomel  atau nama sebenarnya  Noorzafirah Binte Abdullah  lahir pada 06 Ogos 1992 merupakan anak kedua daripada enam adik beradik dan beliau berasal daripada Singapura. Ibu Bapanya menetap di Malaysia. Beliau tercicir dalam pelajaran pada usia 15 tahun kerana belenggu stres and masalah kekeluargaan.

Pada tahun 2008, klip video pertama nyanyiannya Chomel telah dimuat naikkan ke lelaman web Youtube oleh temannya tanpa pengetahuannya. Nama beliau mula terkenal ramai penggemar muzik Malaysia dan Indonesia setelah lagu "Sejarah Mungkin Berulang" cover nyanyiannya menjadi tular. Bakat beliau telah mendapat perhatian seorang pergiat muzik, Amyr Abdawn dan telah mengundang beliau untuk menyertai sebuah program hiburan radio Go Glam bersama Hafeez Glamour 89.7FM. Chomel juga merakamkan sebuah album berjudul "Teman" hasil syarikat rakaman Nangbotinang Records. Album tersebut mengandungi lagu-lagu berirama jiwang seperti "Ubahlah Sikapmu", "Istana Kenangan", "Dia" dan "Mimpi Indah".

Pada tahun 2014, Chomel ditawar kontrak untuk bernaung dibawah syarikat rakaman MVM Production. Setelah meraih kerjaya penyanyi di bawah label MVM Production dan sehingga artikel ini ditulis beliau sudah mempunyai tiga single iaitu 'Andai Hatiku Bersuara', 'Andai Jodoh' dan 'Tibanya Syawal'. Beliau juga turut mempunyai tiga lagu duet yang berjudul 'Kau Yang Bertanda', 'Resam Percintaan' dan 'Mama'. Beliau berduet dengan Jumali SanoTri yang merupakan penyanyi lelaki di bawah label Voz Management. Antara lagu nyanyian beliau, 'Andai Hatiku Bersuara' telah mendapat sambutan yang hangat di dalam dunia hiburan yang terpegun dek suara merdunya.

Pada tahun 2019, kontrak Chomel di bawah laungan MVM Production tamat dan kini beliau berkerja sama dengan Voz Management. Di bawah syarikat rakaman tersebut, Chomel mempunyai sebuah single "Tiadanya Kamu".

Anugerah dan Pencapaian 

Kemuncak kepada kerjaya Chomel adalah apabila beliau dicalonkan dalam dua kategori Anugerah Planet Muzik 2015 yaitu "Artis Paling Popular (Singapura)" dan "Lagu Paling Popular (Singapura)" bersama-sama Aisyah Aziz, Art Fazil, Taufik Batisah dan Sufie Rashid. Chomel tidak meraih kemenangan dalam kedua-dua catergori namun beliau gembira kerana telah mendapat pengalaman darinya. Selain itu, Chomel memenangi tempat kedua di Anugerah K Neway 2015 (AKN2015). Siti Nurhaliza meraih kemenangan tempat pertama ditentukan menerusi undian peminat yang mengundi di laman web.

Diskografi

Single 
 2014: Andai Hatiku Bersuara - MVM Production
 2015: Tibanya Syawal - MVM Production
 2015: Adakah Kerna Dia - MVM Production
 2015: Kau Yang Bertanda - MVM Production
 2016: Andai Jodoh - MVM Production
 2016: Mama - MVM Production
 2016: Resam Percintaan - MVM Production
 2019: Tiadanya Kamu - Voz Management

Album 
 2017: Teman

Videografi

Muzik video 
 2014: Andai Hatiku Bersuara 
 2015: Tibanya Syawal 
 2015: Adakah Kerna Dia 
 2015: Kau Yang Bertanda 
 2016: Andai Jodoh 
 2016: Mama 
 2016: Resam Percintaan 
 2019: Tiadanya Kamu

Rujukan

Pautan Luar 
 Chomel di Instagram
 Chomel di Facebook